CELEX: 32018D0321(02)
Language: bg
Date: 2017-11-13 00:00:00
Title: Решение на Органа за европейските политически партии и европейските политически фондации от 13 ноември 2017 година да не регистрира Identités &amp; traditions européennes

21.3.2018   
            
            
               BG
            
            
               Официален вестник на Европейския съюз
            
            
               C 106/7
            
         Решение на Органа за европейските политически партии и европейските политически фондации
   от 13 ноември 2017 година
   да не регистрира Identités & traditions européennes
   (само текстът на английски език е автентичен)
   (2018/C 106/06)
   ОРГАНЪТ ЗА ЕВРОПЕЙСКИТЕ ПОЛИТИЧЕСКИ ПАРТИИ И ЕВРОПЕЙСКИТЕ ПОЛИТИЧЕСКИ ФОНДАЦИИ,
   като взе предвид Договора за функционирането на Европейския съюз,
   като взе предвид Регламент (ЕС, Евратом) № 1141/2014 на Европейския парламент и на Съвета от 22 октомври 2014 г. относно статута и финансирането на европейските политически партии и на европейските политически фондации (1), и по-специално член 9 от него,
   като взе предвид искането, получено от Identités & traditions européennes ASBL,
   като има предвид, че:
   
               (1)
            
            
               На 28 септември 2017 г. Органът за европейските политически партии и европейските политически фондации („Органът“) получи искане от Identités & traditions européennes ASBL („ITE“) за регистрация като европейска политическа фондация („внесеното искане“),
            
         
               (2)
            
            
               Внесеното искане се придружава от писмо, подписано съвместно от председателя на ITE и председателя на Alliance européenne des mouvements nationaux („AEMN“) – сдружението, с което е официално свързана ITE съгласно член 16а от своя устав,
            
         
               (3)
            
            
               На 4 октомври 2017 г. Органът изпрати на ITE предварителна оценка, в която неокончателно установява, че, без да се засяга въпросът дали внесеното искане представлява заявление, отговарящо на условията на Регламент (ЕС, Евратом) № 1141/2014, внесеното искане е недопустимо, или алтернативно не отговаря на поне едно от условията, определени в член 3, параграф 2 от Регламент (ЕС, Евратом) № 1141/2014,
            
         
               (4)
            
            
               Органът прикани ITE да предостави евентуални желани писмени забележки до петък, 20 октомври 2017 г.,
            
         
               (5)
            
            
               ITE не се е възползвала от тази възможност и към днешна дата тя не е представила забележки,
            
         
               (6)
            
            
               Органът оцени както допустимостта, така и основателността на внесеното искане, без да се засяга въпросът дали то представлява заявление съгласно разпоредбите на Регламент (ЕС, Евратом) № 1141/2014,
            
         
               (7)
            
            
               Органът счита, че дори и да се разглежда като заявление съгласно разпоредбите на Регламент (ЕС, Евратом) № 1141/2014, внесеното искане не би било допустимо, тъй като в съответствие с член 8, параграф 1 от същия регламент заявлението за регистрация като европейска политическа фондация се подава само чрез европейската политическа партия, с която фондацията е официално свързана,
            
         
               (8)
            
            
               ITE е официално свързана с AEMN, която не е европейска политическа партия, регистрирана съобразно условията и реда, установени в Регламент (ЕС, Евратом) № 1141/2014,
            
         
               (9)
            
            
               Следователно внесеното искане не отговаря на формалното изискване, предвидено в член 8, параграф 1 от Регламент (ЕС, Евратом) № 1141/2014,
            
         
               (10)
            
            
               Освен това Органът счита, че, дори ако се разглежда като допустимо заявление съгласно разпоредбите на Регламент (ЕС, Евратом) № 1141/2014, внесеното искане губи основателност, тъй като съгласно буква а) от член 3, параграф 2 от този регламент, регистрацията се предоставя, при условие че заявителят е свързан с европейска политическа партия, регистрирана съобразно реда и условията, установени в посочения регламент,
            
         
               (11)
            
            
               Както е посочено в съображение 8, AEMN не е европейска политическа партия, регистрирана съобразно условията и реда, установени в Регламент (ЕС, Евратом) № 1141/2014,
            
         
               (12)
            
            
               Следователно внесеното искане не отговаря на едно от условията, предвидени в член 3, параграф 2 от Регламент (ЕС, Евратом) № 1141/2014, а именно условието по буква а) от член 3, параграф 2 от този регламент,
            
         ПРИЕ СЛЕДНОТО РЕШЕНИЕ:
   Член 1
   Искането, внесено от Identités & traditions européennes за регистрация като европейска политическа фондация, се отхвърля.
   Член 2
   Настоящото решение поражда действие в деня на нотифицирането му.
   Член 3
   Настоящото решение е адресирано до:
   
               Identités & traditions européennes
            
         
               Rue des Alliés 15
            
         
               6044 Roux (Charleroi)
            
         
               BELGIQUE/BELGIË
            
         
      Съставено в Брюксел на 13 ноември 2017 година.
      
         
            За Органа за европейските политически партии и европейските политически фондации
         
         
            Директор
         
         M. ADAM
      
   
   
      (1)  ОВ L 317, 4.11.2014 г., стр. 1.